**Balatonendréd Község Önkormányzata Képviselő-testületének 14/2023. (IX. 21.) önkormányzati rendelete**

**Az elhagyott hulladék felszámolásáról**

Balatonendréd Község Önkormányzat Képviselő-testülete a hulladékról szóló 2012. évi CLXXXV. törvény 35. § (1) bekezdés h) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdésének és 5. pontjaiban meghatározott feladatkörében eljárva a környezet védelmének általános szabályairól szóló 1995. évi LII. törvény 48. § (3) bekezdésében biztosított véleményezési jogkörében eljáró a Somogy Vármegyei Kormányhivatal véleményének kikérésével következőket rendeli el:

**1. §**

(1) Az önkormányzat lakossági bejelentés alapján végzi a település közigazgatási területén belül az elhagyott hulladék felderítését.

(2) A jegyző az elhagyott hulladék fellelésének helyszíneiről nyilvántartást vezet.

(3) A jegyző helyszíni szemle keretében meghatározza a hulladék pontos helyét, mennyiségét típusát, jellegét és amennyiben lehetséges a hulladék tulajdonosát vagy korábbi birtokosát.

**2. §**

(1) Az önkormányzat - amennyiben az elhagyott hulladék nem önkormányzati tulajdonú területen található vagy a közterületen elhagyott hulladék tulajdonosa vagy korábbi birtokosa beazonosítható, úgy a jegyző a rendelkezésre álló adatok megküldésével haladéktalanul kezdeményezi a Somogy Vármegyei Kormányhivatal Környezetvédelmi, Természetvédelmi és Hulladékgazdálkodási Főosztálya (a továbbiakban: hulladékgazdálkodási hatóság ), mint illetékes hulladékgazdálkodási hatóságnál az elhagyott hulladék felszámolására irányuló eljárás megindítását.

(2) A közterületen vagy egyéb önkormányzati tulajdonú területen amennyiben hulladék tulajdonosa, birtokosa ismeretlen és semmilyen bizonyíték nem áll rendelkezésre a beazonosíthatósága érdekében, az önkormányzat a közszolgáltató útján gondoskodik annak elszállításáról.

(3) A közterületen vagy egyéb önkormányzati tulajdonú területen elhagyott hulladék esetében - a hulladékot elhagyóra vonatkozó adatok, rendelkezésre állása esetén - az önkormányzat eljárást kezdeményez a hulladékgazdálkodási hatóságnál.

(4) Az önkormányzat a közterületen elhagyott hulladék felszámolásának költségeit költségvetésében biztosítja.

**3. §**

Ez a rendelet 2023. szeptember 22-én lép hatályba.

Balatonendréd, 2023. szeptember 21.

 **Késmárki Tibor dr. Friss Attila**

 **polgármester jegyző**

Kihirdetve: a Kőröshegyi Közös Önkormányzati Hivatal Balatonendrédi Kirendeltségének hirdetőtábláján 15 napra elhelyezett hirdetménnyel 2023. szeptember 21. napján.

 **dr. Friss Attila jegyző**